tartuNLP/wikipedia-smugri-20251201 huggingface dataset:
Megan Fox

Megan Denise Fox (sündinud 16. mail 1986 Tennessees) on ameerika näitleja ja endine modell.
Ta alustas näitlejakarjääri 2001. aastal mitme kõrvalosaga seriaalides ja filmides ning mängis regulaarselt komöödiasarjas "Hope &amp; Faith". 2004. aastal mängis ta filmis "Confessions of a Teenage Drama Queen". 2007. aastal kehastas ta filmis "Transformers" Shia LaBeoufi mängitud tegelase Sam Witwicky armastatut Mikaela Banesi. Sama osa mängis ta filmi järjes "" (2009). 2009. aastal mängis ta ka nimiosa filmis "Jennifer's Body".
Foxi peetakse seksisümboliks. Ta figureerib meesteajakirjade (Maxim, FHM) seksikusedetabelites. 2008. aastal valisid FHM-i lugejad ta maailma seksikaimaks naiseks.
2004. aastal tekkis Meganil suhe näitleja Brian Austin Greeniga. Nad tutvusid väidetavalt sarja "Hope &amp; Faith" võtetel. Pärast mitut lahkuminekut ja taaskokkusaamist abiellusid nad 2010. aasta juunis.
Fox on iiri, prantsuse ja indiaani päritoluga. Ta sündis Darlene Tonachio ja Franklin Foxi tütrena. Isa lasi hiljem perekonnanimest teise x-i kaotada. Meganil on vanem õde. Tema vanemad lahutasid, kui lapsed olid väikesed, ning Megani ja tema õe kasvatasid üles ema ja kasuisa, kes elasid Tennessees Kingstonis. Megan ütles, et teda kasvatati väga rangelt ja tal ei lubatud poistega käia. Ta oli vaene ja pidi endale ise mänguasju tegema.
Koolis ei saanud Megan kaaslastega kuigi hästi läbi ja teda kiusati. "Igaüks vihkas mind," ütles Fox hiljem. Ta oli agressiivne ja sellist kaaslast tüdrukud ei sallinud, seega seltsis ta pigem poiste kui tüdrukutega. Megan väitis hiljem, et ta vihkas kooli ja ta pole kunagi uskunud formaalsesse haridusse.
Megan hakkas juba viieaastaselt tantsu ja näitlemist õppima. Ta osales kohalikus tantsuringis, algkooli kooris ja ujumisvõistkonnas. 10 aasta vanuselt kolis ta Floridasse St. Petersburgi, kus õppis kohalikus kristlikus koolis ja alustas modellitööd.
Pärast modellindust hakkas ta näitlemisega tegelema. Ta mängis 16-aastaselt 2001. aastal filmis "Holiday in the Sun" õdede Olsenite (Mary-Kate ja Ashley) vastu rikast kurja tüdrukut. Ta mängis ka "Jessica bodys".
Järgmisel aastal sai Fox peaosa seriaalis "Ocean Ave", kus ta mängis Ione Tähte. Kahe aasta jooksul tegi ta kaasa osades, mille pikkus oli kokku 122 tundi.
2004. aastal mängis ta Lindsay Lohani vastu filmis "Confessions of a Teenage Drama Queen". Samal aastal sai ta rolli sarjas "Hope and Faith", kus mängis 36 osas kuni sarja lõpetamiseni 2006. aastal.
Fox elab alates 2004. aastast koos Brian Austin Greeniga, kes on tuntud telesarjast "Beverly Hills 90210". 2010. aastal nad abiellusid. Neil on kaks poega: Noah Shannon Green (2012) ja Bodhi Ransom Green (2014).
Eestis on Megan Fox olnud kollase ajakirjanduse teravdatud tähelepanu all ja tema tühiseidki eluseiku on kollane ajakirjandus sageli kajastanud.
Deadache (singel)

"Deadache" on Soome bändi Lordi "hard rock"-stiilis laul, mis ilmus singlina 2008. aastal. See on teine singel Lordi neljandalt albumilt "Deadache". Singel sisaldab lisaks ka laulu "Where's the Dragon", mis ilmus ka albumi Deadache Jaapani versioonil.
Laulu autor on Tomi Putaansuu ehk Mr. Lordi. 
Laul räägib Ameerika mõrvarist ja hauakaevajast Ed Geinist
Who's Your Daddy?

"Who's Your Daddy?" on Soome "hard rock"'i ansambli Lordi singel. Laulule on tehtud ka muusikavideo, mille produtsent oli Martin von Zweigbergk ja lavastas Pete Riski. See on teine singel Lordi kolmandalt albumilt "The Arockalypse".
Laulud singlil.
Soome versioon:
Saksa eriväljaanne:
Would You Love a Monsterman?

2002. aasta versioon.
"Would You Love a Monsterman?" on Soome bändi Lordi esimene singel, mis ilmus singlina 2002. aastal. 
Soomes tõusis see edetabelites esikohale. Laul on pärit Lordi albumilt "Get Heavy". Singlil mängivad Lordi teine bassist Magnum, klahvpillidel on Enary, trummidel Kita, kitarrist on Amen ning laulab Mr. Lordi. Aastal 2006 salvestati laul uues versioonis, kui vahetunud oli bassist (OX) ning klahvpille mängis Awa. See singliversioon oli limiteeritud reklaamsingel, samuti ilmus laul albumi "The Arockalypse" eriväljaandel. Singlimüügi suurendamiseks anti esimesele 500 ostjale kaasa koomiks "Monster Magazine".
2006. aasta reklaamsingel.
Singlist ilmus uusversioon ja uus muusikavideo 2006. aasta sügisel. Uuem versioon tehti Ameerika Ühendriikides reklaamimiseks. 
Singel ilmus reklaamversioonina raadiojaamades mängimiseks ning seda võis võita Soome joogitehase Olvi korraldatud auhinnamängus. Singlit tehti vaid paarsada tükki.
Filmiamatöör

Filmiamatöör ehk harrastusfilmija on isik, kelle hobiks on filmide tegemine, filmiloomingu harrastamine huvialana. 
Eestis koondab filmiamatööride tegevust Eesti Filmiamatööride Liit, mis kuulub aastast 1991 ülemaailmsesse filmiamatööride katusorganisatsiooni UNICA.
Tauria palee

Tauria palee (vene keeles "Таврический дворец") on klassitsistlik palee Peterburis. Palee taga asub Tauria aed, mis rajati 1783–1800.
Palee lasi rajada Tauria vürst Grigori Potjomkin. Tiitli "Tauria vürst" sai Potjomkin 1787. aastal Krimmi ehk Tauria ühendamise eest Venemaaga. Selle tiitli järgi on saanud nime loss, samuti Peterburis asuvad Tauria aed, Tauria tänav ja Tauria põik. Lossi ehitamisele ja sisustamisele kulutati umbes 400 000 kuldrubla. Hoone projekteeris vene arhitekt Ivan Starov ja seda ehitati aastail 1783–1789. Tänavast eraldab paleed madal piire, mis ehitati 1792–1793 ja mille arhitekt on Fjodor Volkov. Paleekompleksi kuulub ka 1793–1794 ehitatud aednikumaja (arhitekt Fjodor Volkov, aednik William Gould).
Palee välist lihtsust ja tagasihoidlikkust kompenseerib luksuslik sisemus, sealhulgas talveaed. Osaliselt on sisustus säilinud (mitmevärvilised seinad, kaminad, kaunistustega ahjud).
Potjomkini surma järel 1791. aastal omandas palee keisrinna Katariina II ja lasi Fjodor Volkovil selle oma suveresidentsiks kujundada. 1799. aastal andis keiser Paul I palee kasarmuna ratsaväerügemendi kasutusse ja käskis kogu sisustuse viia Mihhailovski lossi. 1801 võeti Tauria loss taas keisri residentsiks.
Esialgu kaevati Neevast palee juurde laevatatav kanal ja palee juurde kuulus väike sadam. Sadam likvideeriti siis, kui 1858–1863 rajati palee vastu veetorn ja teised linna veejuhtme rajatised.
19. sajandil kujundati palee arhitektide Carlo Rossi ja Vassili Stassovi juhtimisel ümber.
Aastail 1906–1917 töötas Tauria palees Venemaa keisririigi Riigiduuma. Selleks vajalikud muudatused palee sisustuses tegi arhitekt Pjotr Šestov. Pärast Veebruarirevolutsiooni asusid lossis Riigiduma Ajutine Komitee ja seejärel Ajutine Valitsus. Juulist augustini 1917 asus hoones Petrogradi tööliste ja soldatite saadikute nõukogu, mis seejärel Smolnõisse kolis.
Ajutise Valitsuse välja antud 1000-rublase rahatähe reversil oli kujutatud Tauria aed. See oli 1917. aasta suurima nominaaliga rahatäht.
Nõukogude ajal kasutas hoonet NLKP KK juures asuv Kõrgem Parteikool.
Nüüdisajal asuvad seal SRÜ parlamentidevaheline assamblee ja rahvusvaheline teleraadioettevõte Mir.
Margus Põldsepp

Margus Põldsepp (sündinud 3. novembril 1969) on eesti muusik. Ta tegutseb ansamblites Untsakad, Lõõtsavägilased, Lõõtsanøøbid ning Põldsepp ja Pojad.
Ta on lõpetanud Valgas gümnaasiumi ja muusikakooli. 1998. aastal lõpetas ta Viljandi kultuurikolledži rahvamuusika eriala.
Alates 2007. aastast töötab Margus Põldsepp Karksi-Nuia Muusikakooli direktorina.
Poliitiline tegevus.
Ta on Eesti Iseseisvuspartei ja Eesti Leegioni Sõprade Klubi liige.
1995. aasta Riigikogu valimistel kandideeris Margus Põldsepp Eesti Roheliste ja Eesti Rojalistliku Partei moodustatud valimisliidu Neljas Jõud nimekirjas, kuid ei osutunud valituks.
Aurskog-Hølandi vald

Aurskog-Hølandi vald on vald Norras Akershusi maakonnas, Romerike piirkonna osa. Valla keskus on Bjørkelangen.
Valla pindala on 1145 km².
2020. aastal liideti Aurskog-Hølandi vallaga Østfoldi maakonna Rømskogi vald. Aurskog-Hølandi vald kuulus aastatel 2020–2023 Vikeni maakonda.
Nimi.
Nimi "Aurskog" pärineb vana Øri talu nimest (vanapõhja "Aurr", mis tähendab 'kruus'). Viimane osa on "skog" (vanapõhja: "skógr", mis tähendab 'mets', nii tähendab nimi 'metsa Aurri talu ümber'. Enne 1918. aastat kirjutati nimi "Urskog".
Nimi "Høland" on piirkonna vana nimi. Esimene osa on "høy", mis tähendab 'hein' ja osa "land" tähendab 'maa'.
Erich Raidvee

Erich Raidvee (kuni 1935 Tomberg; 31. august 1922 Väätsa vald, Türi kihelkond, Järvamaa – 7. detsember 1981 Tartu) oli eesti poksija.
Ta poksis aastatel 1939–1940 ja 1946–1951. Ta alustas Enno Laineste juhendamisel ja jätkas tema juures pärast sõda Tartu Kalevis.
Ta oli kergekaalus (kuni 135 naela ehk 61,2 kg) Eesti noortemeister 1940. aastal. Ta oli kokku neljakordne Eesti NSV meister – kergekaalus (kuni 135 naela ehk 61,2 kg) aastatel 1947–1949 ning I kergekeskkaalus (kuni 67 kg) 1951. aastal. Ta sai 1950. aasta Eesti NSV meistrivõistluste kergekeskkaalu (kuni 147 naela ehk 66,7 kg) poolfinaalkohtumises võidu Anatoli Guljajevi üle, kuid hiljem tema võit tühistati. Ta sai lõpuks 3. koha.
Ta oli kergekaalus (kuni 135 naela ehk 61,2 kg) kokku kahekordne ametiühingute üleliiduline meister aastatel 1947–1948. Ta sai NSV Liidu meistrivõistlustel kergekaalus (kuni 135 naela ehk 61,2 kg) 1948. aastal 6. koha ning 1949. aastal 4. koha.
Ta töötas pärast võistlemisest loobumist 1951. aastal Tartu Autoremonditehases auto- ja autokraanajuhina.
Raidvee täitis 1949. aastal kõik nõuded ja hakati vormistama dokumente, et ta saaks Nõukogude Liidu meistersportlase aunimetuse, kuid seni teadmata asjaoludel jäi protseduur lõpetamata ning Raidveel nimetus saamata.
Ioota

Ioota (suurtähena Ι, väiketähena ι, vanakreeka "ἰῶτα" ja uuskreeka "ιώτα") on kreeka tähestiku 9. täht. Ioota väärtus kreeka numbrina on 10. 
Ioota hääldub uuskreeka ja vanakreeka keeles /i/. Vanakreeka keeles võis häälduda pika või lühikesena, kuid uuskreeka keeles on pikkuse eristus kadunud.
Ioota pärineb foiniikia tähestiku tähest jod (). Iootast pärinevad ladina tähestiku I ja J ning kirillitsa І.
Tume timpnarmik

Tume timpnarmik ("Hydnum rufescens") on narmikuliste sugukonda timpnarmiku perekonda kuuluv seen.
Kübar on 2–9 cm laiune, ebakorrapärase kujuga, ookerkollane kuni oranžpruun.
Seen kasvab ka Eestis.
Kasutamine.
Tuntud hea söögiseenena.
Digamma

Digamma (suurtähena Ϝ, väiketähena ϝ, vanakreeka "ϝαῦ" ja "δίγαμμα") on arhailine kreeka tähestiku täht. Digamma väärtus kreeka numbrina on 6. 
Digamma hääldus vanakreeka keeles poolvokaalina /w/. Mitmetes vanakreeka keele murretes, sealhulgas atika murdes, kadus /w/ häälduses väga varakult ja seetõttu ei vajatud seda ka kirjas. Joonia murdest kadus /w/-häälik ilmselt enne Homerose eeposte kirjapanekut 7. sajandil eKr. 403 eKr loobuti Atikas digammast. 
Digammast on jälgi luules, kus ebakorrapärasused värsimõõdus viitavad digamma esinemisele Homerosel, Sapphol ja Alkmanil. 
Digamma pärineb foiniikia tähestiku tähest waw (). Digammast pärineb ladina tähestiku F. Etruskid hakkasid digammat kasutama oma keele /f/-hääliku märkimiseks, sest vanakreeka fii hääldus /ph/-na.
Tracy Chapman

Tracy Chapman (sündinud 30. märtsil 1964 Clevelandis) on Ameerika Ühendriikide muusik, kelle tuntumad lood on "Fast Car", "Talkin' 'bout a Revolution", "Baby Can I Hold You", "Give Me One Reason", "The Promise" ja "Telling Stories". Ta on võitnud neli Grammy auhinda. 
Elukäik.
Chapman sündis Ohio osariigis Clevelandis, kus teda kasvatas ema. Märganud tütre suurt muusikahuvi, ostis ema Tracyle, hoolimata rahalistest raskustest, tema kolmandal eluaastal ukulele. Kitarrimängu ja laulukirjutamisega hakkas Tracy Chapman tegelema kaheksa-aastaselt. Tema sõnul võis kitarrimängu huvi ajendiks olla telesaate "Hee Haw" vaatamine.
Diskograafia.
Singlid
Amatöör

Amatöör ehk asjaarmastaja (tänapäeva eesti keeles on sageli sobivam harrastaja) on inimene, kes tegeleb mõne harrastuse või tööga, kuid kellel ei ole selles valdkonnas formaalset haridust. Amatöör võib saada oma töö eest väikest ja ebaregulaarset tasu. Amatööri vastand on professionaal.
Tyrrell Racing

Tyrrell ("Tyrrell Racing Organisation") oli aastatel 1968–1998 Vormel 1 sarjas osalenud meeskond. Aastatel 1968 ja 1969 sõitis meeskond Matra autodega ja alates 1970. aastast osales iseseisva konstruktorina.
Meeskonna asutas Ken Tyrrell. Peakorter asus Suurbritannias.
Tyrrelli meeskonna eest võisteldes on etapivõite saanud Jackie Stewart, Jody Scheckter ja Michele Alboreto.
Edukaim hooaeg oli 1971, kui võideti nii pilootide kui ka konstruktorite karikas.
1999. aasta hooajast muudeti meeskond BAR meeskonnaks.
Anthony Davidson

Anthony Davidson (sündinud 18. aprillil 1979) on Suurbritannia Vormel 1 sõitja.
Anthony Davidson tegi Vormel 1 debüüdi Minardi meeskonnas 2002. aastal Ungari GP etapil.
Pärast seda, kui Super Aguri pärast 2008. aasta hooaja neljandat etappi võistlemisest loobus, sai Anthony Davidsonist Honda F1 testisõitja ja 2009. aastal Brawn GP testisõitja.
Red Bull

Red Bull on energiajook, mida valmistab Austria ettevõte Red Bull GmbH. 
See on suurima turuosaga energiajook maailmas. 2013. aastal müüdi seda üle 5 miljardi purgi.
Energiajooki müüakse kõrges ja kitsas sini-hõbedases purgis.
Red Bulli tunnuslause on "Red Bull annab tiivad".
Devil Is a Loser

"Devil is a Loser" on Soome bändi Lordi teine singel, mis ilmus Soomes 1. veebruaril ja Saksamaal 14. aprillil 2003. Sellele on tehtud ka muusikavideo. Algselt ilmus see laul 2002. aastal albumil "Get Heavy".
Laul jõudis 15. veebruaril 2003 Soome Top 20 edetabelis 9. kohale ja 15. veebruaril 2003 World Modern Rock Top 30 singlite edetabelis 10. kohale.
Singlil ilmus esimest korda ka Lordi laul "Don't Let My Mother Know", mis ilmus alles 2007. aastal albumi "Get Heavy" USA ja Jaapani versioonil.
Sakon Yamamoto

Sakon Yamamoto (jaapani keeles 山本 左近 "Yamamoto Sakon"; sündinud 9. juulil 1982) on Jaapani vormel 1 sõitja.
Sakon Yamamoto tegi vormel 1 debüüdi 2006. aastal Saksamaa GP etapil.
Luiste jõgi

Luiste jõgi on jõgi Raplamaal Märjamaa vallas Loodna, Vilta, Luiste ja Teenuse külas.
Jõgi suubub paremalt Kasari jõkke (40,3 km suudmest). Jõkke suubuvad paremal Pokuti oja (3,3 km suudmest) ja Sakalepa oja.
Jõgi läbib Luiste paisjärve. Jõe vasaku kalda lähedalt kulgeb Loodna–Teenuse tee. Jõge ületavad Märjamaa–Koluvere maantee ja Silla–Jädivere tee (Punane sild).
Jõgi on savika veega avalik veekogu, mille piiranguvöönd on 100 m.
Luiste jõe keskkonnaregistri kood on VEE1109800.
Varem on Luiste jõe ülemjooksuks kuni Pokuti oja suubumiseni arvatud praeguse ülemjooksu asemel Pokuti oja praegune säng.
Eruheina oja

Eruheina oja (ka "Sooniste kraav") on oja Raplamaal Märjamaa vallas Laukna külas.
Oja pikkus on 3,7 km ja see suubub vasakult Pokuti ojja. Oja valgla pindala on 5,9 km².
Oja on mitteavalik veekogu, mille piiranguvöönd on 50 m.
Eruheina oja keskkonnaregistri kood on VEE1109700.
Peter Murdmaa

Peter Murdmaa (sündinud 1. detsembril 1974 Tallinnas) on eesti dokumentaalfilmirežissöör-operaator.
Ta on õppinud filmindust filmiühenduses Oriest Studio Helle Karise käe all ning lõpetanud Tallinna Ülikooli Balti Filmi- ja Meediakooli 2007. aastal operaatori erialal ja 2013. aastal filmiprodutsendi erialal (magistrikraad).
Ta on teinud dokumentaalfilme nii operaatori kui ka režissöörina ning olnud lühifilmide produtsent. 
Aastatel 2010–2011 oli ta Eesti Filmi Päevade projektijuht ja peakorraldaja, 2012. aastal programmi Eesti Film 100 Kinorongi projektijuht. 
2014. aastal asutas ta Lühifilmi Keskuse ning oli Saaremaa Lühikeste Ööde Lühifilmifestivali kaasasutaja. 
2013. aastal asus Peter Murdmaa juhtima Tallinna Pimedate Ööde Filmifestivali raames toimuvat tudengi- ja lühifilmide festivali Sleepwalkers. Ta on pühendunud lühifilmi kui valdkonna edendamisele.
Tegevus poliitikas.
Ta kandideeris 2025. aasta kohaliku omavalitsuse volikogude valimistel Lasnamäe linnaosas Keskerakonna nimekirjas, sai 4 häält ning ei osutunud valituks.
Isiklikku.
Peter Murdmaa ema oli filmilavastaja Helle Karis ja isa oli arhitekt Allan Murdmaa. 
2010. aasta suvel abiellus ta Kati Murutariga, kuid abielu lahutati 2011.
Pokuti oja

Pokuti oja on oja Raplamaal Märjamaa vallas Leevre, Maidla, Laukna ja Luiste külas.
Jõe lähtest loodesse jääb Tõlva raba ja lõunasse Kahasoo. Oja suubub Loodna–Teenuse teest umbes 300 m läänes paremalt Luiste jõkke (3,3 km suudmest). Ojja suubub vasakult Sooniste kraav. Laukna külas ületavad oja Märjamaa–Koluvere maantee ja Laukna tee ning Maidla külas Ellamaa–Koluvere tee.
Oja on avalik veekogu, mille piiranguvöönd on 100 m. 
Pokuti oja keskkonnaregistri kood on VEE1109600.
Pokuti oja sängi on varem arvatud Luiste jõe ülemjooksuks, Luiste jõe praeguse ülemjooksu asemel.
Yusuf Saad Kamel

Yusuf Saad Kamel (araabia keeles Yūsuf Sa‘d Kāmil يوسف سعد كامل ), algse nimega Gregory Konchellah (sündinud 29. märtsil 1983 Keenias Narokis) on masai päritolu 800 m ja 1500 m jooksja, kes esindab nüüd Bahreini.
Isiklikud rekordid.
Väljas
Sees
Isiklikku.
Yusuf Saad Kamel on 178 cm pikk ja kaalub 67 kg. Tema isa Billy Konchellah on 800 meetri jooksus kahekordne maailmameister (1987 ja 1991).
Sakalepa oja

Sakalepa oja (ka "Loodna peakraav") on oja Raplamaal Märjamaa vallas Laukna, Loodna ja Luiste külas.
Oja pikkus on 4,9 km ning see suubub paremalt Luiste jõkke. Oja valgla on 16,8 km². Oja saab alguse Laukna külas. Suudmest (Luiste külas) umbes 150 m kagusse jääb Loodna–Teenuse tee, umbes 400 m lõunasse jääb Luiste paisjärv.
Oja on tugevasti muudetud mitteavalik veekogu, mille piiranguvöönd on 50 m.
Sakalepa oja keskkonnaregistri kood on VEE1109900.
Brabham

Brabham ("Motor Racing Developments Ltd.") oli aastatel 1962–1992 Vormel 1 sarjas osalenud meeskond.
Meeskonna esimene võistlus oli 1962. aasta Saksamaa Grand Prix. 1992. aasta hooajal läks meeskond pankrotti.
Brabhami meeskonna eest võisteldes on etapivõite saanud Jack Brabham, Denny Hulme, Nelson Piquet ja Dan Gurney. Sõitjate hulgas olid ka Damon Hill,
Graham Hill ja Niki Lauda.
Edukaim hooaeg oli 1966, kui võideti nii pilootide kui ka konstruktorite karikas. Konstruktorite arvestuses tuli võit ka 1967. aastal. Maailmameistriks tulid Brabhamiga Jack Brabham (1966), Denny Hulme (1967) ja Nelson Piquet (1981 ja 1983).
Brabham osales 402 etapil, sai kokku 832 punkti, 35 etapivõitu ja 40 esimest stardikohta.
Pruuna mõis

Pruuna mõis (saksa keeles "Tois", ka "Corbenorm, Tois und Porrick") oli mõis Ambla kihelkonnas Järvamaal. Nüüdisajal jääb kunagise mõisa territoorium Tapa valda Lääne-Viru maakonnas.
Pruuna mõisast on esmateateid 1478. aastast, siis kandis see Kõrvenurme ("Corbenorm") nime. Tollastelt omanikelt Tois'idelt sai mõis ka oma saksakeelse nime.
Ajalugu.
Mõisast on esmateateid 1478. aastast, Kõrvenurme ("Korbenorm") nime kandnud mõis kuulus tollal Toysz'idele, järgmiselt omanikult Brun von Drolszhagen/Drolzhagenilt on pärit mõisa uus eestikeelne nimi "Pruuna". Bruno Drolshageni tütar abiellus Fabian Riesbieteriga Kurisoolt, misjärel algasid omanike vahetused.
17.-18. sajandil vahetas mõis tihti omanikke: see oli järgemisi Scheidingite, Staalide, Fersenite, Taubede, von Tollide, Hastferite, Scharenbergide omanduses.
17. sajandi lõpus eraldus Pruunast Põriki mõis, 16. sajandil rajati Rägavere mõis.
1793. aastal müüs Ewald von Scharenberg mõisa Dellingshausenitele, 10. veebruaril 1860 müüs vabahärra Friedrich Alexis von Dellingshausen Pruuna ja Põriki mõisa oma venna Karl Thomas von Dellingshauseni pojale jalaväekindral Eduard von Dellingshausenile. Hind 56 000 hõberubla. 19. mail 1860 ostis osa Pruuna-Sicka metsast (Sickametsa) Eduard von Dellingshausenilt tema vend Friedrich Ewald Thomas von Dellingshausen, ostetud metsad ühendati Undla mõisaga.
10. märtsil 1889, pärast poja, jalaväekindral Karl Eduard von Dellingshauseni surma 14. november 1888 pärisid mõisa tema lesk Helene Christine von Dellingshausen (sünd vabapreili von Wrangell) ja lapsed. Lesk loobus oma osast Põriki ja Pruuna mõisas poja Karl Paul Friedrich von Dellingshauseni kasuks. Hind oli 127 280 rubla.
4. jaanuarist 1916, pärast Karl Paul Friedrich von Dellingshauseni surma 24. juulil 1915, olid tema seaduslikud pärijad tema lesk Helene Luise Josephine (sündinud von Behr (1872–)), pooles mõttelises osas ja Karl Paul Friedrichi õed Helene (Hella), Alma von Löwis of Menar (sündinud von Dellingshausen) ja Julie Dellingshausen jagamatult pooles mõttelises osas Pruuna mõisast.
25. oktoobril 1919 riigistas mõisa Eesti Vabariik.
3. oktoobril 2017 müüs Tapa vald mõisa Pruuna Mõis OÜ-le.
Mõisas olid viinavabrik, lubjaahi, saeveski ning kasvatati friisi veiseid. 
Mõisahooned.
Mõisa peahoone on ühekorruseline ja historitsistlikus stiilis. Ehitatud 19. sajandi teisel poolel Kuru lubjakivist. Hoonet piirab 4,2 ha suurune segastiilis mõisapark. Hoone fassaadi keskosas paikneb üheksa kaaravaga altaan (sissepääsuesine varikatus). Veidi eenduvaid kahe akna laiuseid külgrisaliite kroonivad kolmnurkviilud. Maja tagakülg sarnaneb paljus esiküljega, kuid altaani asemel on seal eenduval keskrisaliidil kolm kaarakent.
Pärast 1919. aasta riigistamist kolis mõisa peahoonesse Lehtse Kool ja oli seal 2017. aasta juunini. Hoone vasakpoolsesse otsa on 1960. aastail tehtud juurdeehitis. Mõisast on säilinud ka mitu kõrvalhoonet, mis asetsevad peahoonest lõuna ja lääne pool. Tagasihoidlik poolkelpkatusega valitsejamaja avaneb fassaadiga peahoone esise auringi küljele.
Mõisa peahoone on alates 2017. aastast Pruuna Mõis OÜ omanduses, mille omanikud Indrek Saluvee ja Priit Keskla rajasid sinna hooldekodu.
Chrzanów

Chrzanów on linn Poolas Väike-Poola vojevoodkonnas, Chrzanówi maakonna halduskeskus. Chrzanów asub Krakówist ligikaudu 39 km läänes.
Ajalugu.
Asulat on esmamainitud 1178. aasta paiku. Linnaõigused sai 1393. aastal. Kolmanda Poola jagamise tulemusel läks 1795. aastal Habsburgide Austria keisririigi koosseisu. Poola võimu alla tagasi läks linn 1918. aastal.
Nekade vo noḱta

"Nekade vo noḱta" (makedoonia keeles "Некаде во ноќта") on Põhja-Makedoonia laulja Toše Proeski debüütalbum. 
Albumi andis Makedoonias välja Avalon Production.
Auhinnad.
Golden Lady Bug
Sinot Božji

"Sinot Božji" (makedoonia keeles "Синот Божји") on kuulsa Põhja-Makedoonia laulja Toše Proeski teine stuudioalbum. Album avaldati Makedoonias ning Serbias ja Montenegros Avalon Production poolt.
Auhinnad.
Golden Lady Bug
Slavjanski Bazar
Suncane skale
Naima Mora

Naima Mora (sündinud 1. märtsil 1984 Detroitis) on Ameerika telesarja "America's Next Top Model" ("Ameerika supermodellid") 4. hooaja võitja. 
Naima on budist ja taimetoitlane.
Ako me pogledneš vo oči

"Ako me pogledneš vo oči" ("Ако ме погледнеш во очи") on Põhja-Makedoonia laulja Toše Proeski kolmas stuudioalbum. 
Album avaldati Makedoonias, Serbias ja Montenegros, Bosnia ja Hertsegoviinas ning Bulgaarias. 
Serbia-horvaadikeelne pealkiri on "Ako me pogledaš u oči". 
Auhinnad.
Golden Lady Bug
Whitney Thompson

Whitney Lee Thompson Forrester (sündinud 26. septembril 1987 Florida osariigis Atlantic Beachis) on Ameerika Ühendriikide modell.
Ta võitis 2008. aastal modellivõistluse telesarja "America's Next Top Model" 10. hooaja. Ta on esimene "plus size" modell, kes on selle konkursi võitnud.
Anorexia Nervosa

Anorexia Nervosa on 1995. aastal loodud sümfoonilist "black metal"it viljelev prantsuse ansambel. Seoses laulja Rose Hreidmarri lahkumisega 2005. aastal on Anorexia Nervosa ajutiselt oma tegevuse peatanud.
Dan za nas

"Dan za nas" on laulja Toše Proeski 2004. aastal ilmunud serbiakeelne album. 
Sellel albumil on ingliskeelne versioon tema laulust "Life", mida ta esitas 2004. aasta Eurovisiooni lauluvõistlusel Makedooniat esindades. Albumil on ka laul "Čija si", mille Toše esitas Serbia ja Montenegro 2003. aasta Eurovisiooni lauluvõistluse eelvoorus, kuid EBU ütles, et Serbia ja Montenegro peab taanduma, sest võistlejaid on liiga palju. 
Kõik laulud peale Life'i on serbia keeles. 
Laulud.
Horvaatias ja Sloveenias ilmunud albumil oli kaks lisalugu:
Po tebe

"Po tebe" (По тебе) on Põhja-Makedoonia laulja Toše Proeski viies album. Album avaldati Makedoonias ning hiljem ka Serbias, Montenegros, Bosnias ja Hertsegoviinas, Horvaatias ja Sloveenias. Albumi serbohorvaadikeelne pealkiri on "Pratim Te".
Albumi edu.
CD-l oli suur menu. Albumit on müüdud üle 170 000 eksemplari ning see on laialt levinud sellistes riikides nagu Makedoonia, Bosnia ja Hertsegoviina, Serbia ja Montenegro ja Bulgaaria, kus laulud "Koj li ti grize obrazi" ja "Lagala nas mala" said suurteks hittideks. Albumilt pärit lugudele "Po tebe", "Koj li ti grize obrazi", "Lagala nas mala", Krajnje vrijeme" ja "Za ovoj svet" on tehtud videod.
Božilak

"Božilak" (Makedoonia kirillitsas "Божилак", 'Vikerkaar') on kuulsa põhja-Makedoonia laulja Toše Proeski kuues stuudioalbum, avaldati makedoonia keeles. Album sisaldab neliteist Makedoonia rahvalikku laulu. Album avaldati Makedoonias ning hiljem ka Bosnias ja Hertsegoviinas, Serbias, Montenegros ja Horvaatias City Recordsi poolt.
Tšehhi-Eesti Klubi

Tšehhi-Eesti Klubi (tšehhi keeles Česko-estonský klub, lühendid ČEK, TEK või ČEK-TEK) on Tšehhis tegutsev selts, mille sihiks on tšehhi ja eesti kultuurivaheliste kontaktide viljelemine, Eesti ja eesti kultuuri propageerimine ja Tšehhis elavate eestlaste kultuuri- ja seltsitegevuse toetamine.
Klubi rajati veebruaris 1991. eesti kirjanduse tõlkija Vladimír Macura algatusel. Pärast Macura surma 1999 sulas Tšehhi-Eesti Klubiga kokku ka tema algatusel varem rajatud Läänemere Liit. Klubi esimeseks esimeheks sai Antonín Drábek, 2002. aastast oli esimees Iivi Zájedová. Praegune esimees on Milan M. Horák (aastast 2004 saadik).
Ryan Brathwaite

Ryan Brathwaite (sündinud 6. juulil 1988 Bridgetownis) on Barbadose kergejõustiklane (110 m tõkkejooksja).
Brathwaite sai 2005. aastal alla 18-aastaste kergejõustiku maailmameistrivõistlustel 2. koha 110 m tõkkejooksus. Alla 20-aastaste MM-il aasta hiljem ei jõudnud ta eeljooksudest edasi.
2007. aasta maailmameistrivõistlustel Osakas ja 2008. aasta olümpiamängudel Pekingis piirdus tema võistlemine ainult eeljooksus osalemisega.
Berliinis peetud 12. maailmameistrivõistlustel 2009. aastal tuli Brathwaite maailmameistriks uue Barbadose rekordiga 13,14.
Carpathian Forest

Carpathian Forest on norra "black metal"'i ansambel, mille asutasid 1990. aastal Nattefrost ja Nordavind.
Igri bez granici

"Igri bez granici" (makedoonia kirillitsas: "Игри Без Граници" ("Piirideta mängud")) on Põhja-Makedoonia laulja Toše Proeski seitsmes stuudioalbum. Album avaldati Makedoonias ja hiljem ka Horvaatias, Serbias, Montenegros, Bosnia ja Hertsegoviinas ning Sloveenias. Albumi horvaadikeelne pealkiri on "Igra Bez Granica".
Albumi edukus.
Igri Bez Granici on Toše Proeski kõige edukam album, mis jäi ka viimaseks. Ta suri varsti pärast albumi väljaandmist, kuid jõudis seda tutvustada publikule. Albumi eest saadud auhinnad anti üle ta perele. Albumit müüdi üle 1 000 000 eksemplari. Laulud "Igri Bez Granici", "Cresha", "Srekjna li si ti" said suurteks hittiteks kogu Balkanis. Horvaatias valiti laulud "Jos i danas zamirise tresnja" (makedoonia keeles "Cresha") ja "Nesanica" aasta hitiks ja edetabelisse Hr TOP 20.
The Hardest Thing

"The Hardest Thing" on Toše Proeski viimane stuudioalbum (ilmus pärast tema surma). See avaldati 25. jaanuaril 2009, albumit müüdi endistes Jugoslaavia riikides 120 000–150 000 eksemplari. Hiljem avaldati album ka teistes Euroopa riikides. 
"The Hardest Thing" on Toše Proeski ainus album, mis ei sisalda ühtegi makedooniakeelset laulu. Enamik laule on ingliskeelsed, kaks laulu on itaalia keeles ("Aria" ja selle teine versioon koos Gianna Nanniniga). Albumi nimilaul ja laul "My Little One" ilmusid 2008. aastal ka singlitena. Album oli Makedoonia, Horvaatia ja Serbia plaadiedetabelites heal positsioonil.
Emperor

Emperor oli Norra "black metal"'i ansambel, mille lõid 1991. aastal Samoth ja Ihsahn.
Ansambel läks 2001. aastal laiali, kuid tuli 2006. ja 2007. aastal ajutiselt uuesti kokku, et esineda festivalidel.
Androgeenresistentsuse sündroom

Androgeeniresistentsuse sündroom ehk testikulaarne feminisatsioon ehk Reifensteini sündroom ehk androgeenresistentsussündroom on soolise arengu häire, mida põhjustab androgeeniretseptorit kodeeriva geeni mutatsioon asukohas Xq11-12. Muutunud retseptori struktuurist ja tundlikkusest sõltuvad konkreetsed sümptomid.
RHK-10-s klassifitseeritakse androgeenresistentsuse sündroom koodiga E34.5
Imetajate peamised androgeenid ehk meessuguhormoonid on testosteroon ja dihüdrotestosteroon. Testosterooni toodavad munandid ning see hormoon põhjustab meestele iseloomulike sootunnuste väljaarenemist. 
Osaline androgeeniresistentsus põhjustab meestel tavalisest nõrgemini väljendunud sootunnuseid ja viljatust. 
Täieliku androgeeniresistentsuse (umbes 1 juhtum 20 000 sünni kohta) korral on 46XY kromosoomikomplektiga st mehe genotüübiga inimene fenotüübilt täiesti naiselik koos vastavate väliste suguelunditega, kuid tal puudub emakas ning munasarjade asemel paiknevad kõhuõõnes munandid, testosterooni tase on meestele iseloomulikes vahemikes, kuid see muudetakse organismis östrogeeniks. 
Alates 1990. aastatest on loodud androgeeniresistentsuse sündroomiga isikute tugigruppe ning püütud leida eetiliselt ja meditsiiniliselt paremaid meetodeid selle sündroomiga isikute aitamiseks.
Kautla lahing

Kautla lahing on Erna luuregrupi, eesti metsavendade ning NSV Liidu SARKi üksuste (sealhulgas hävituspataljonide) vahel Kautlas toimunud lahing 1941. aasta Suvesõjas.
Alates 10. juulist 1941 saadeti Soomest mitmes jaos Eestisse Erna luurediversiooniüksus (osa meredessandiga, osa heideti langevarjudega lennukitelt). Erna baaslaager rajati Kautlasse. Soomest saabunud Erna grupi liikmetega liitusid kohalikud metsavennad, kellest enamik oli metsa põgenenud pärast 14. juuni küüditamist ning kes otsisid pärast Nõukogude-Saksa sõja algust võimalusi võidelda. Kautla piirkonna metsades end varjanud meeste-naiste arvuks on nimetatud ligi 2000. Erna luuregrupi ülesandeks oli luure Punaarmee tagalas. Näiteks jälgiti väeosade liikumist ja üritati avastada staapide asukohti, millest teavitati raadiojaama teel Soomes asuvat keskust.
Punaarmee tagalajulgestuse eest vastutav NKVD oli Erna ja metsavendade tegevusest teadlik. Samal ajal panid hävituspataljonid piirkonnas toime mitmeid sõjakuritegusid. Näiteks 24. juulil 1941 mõrvasid hävituspataljonlased A. H. Tammsaare romaanis «Tõde ja õigus» Hundipalu Tiidu kodukohana tuntud Simisalu talu peremehe Gustav Viljamaa ja perenaise Rosaline Viljamaa, talu ise süüdati. 
Pärast seda, kui hävituspataljonlased olid maha põletanud Simisalu ja Sae talu ning tapnud selle elanikud, ründasid metsavennad 26. juulil koos Erna luuregrupiga kättemaksuks hävituspataljonlaste baasiks olnud Albu vallamaja ning sealset õhuvaatlusposti. Rünnak ebaõnnestus puudulike luureandmete tõttu. NKVD alustas seejärel viie hävituspataljoni jõududega operatsiooni Erna luuregrupi ja metsavendade likvideerimiseks. 
Territoorium piirati sisse ning 31. juulil toimus suurem lahing. Kautla talu hävitati koos elanikega. Erna rühm aga suutis piiramisrõngast välja murda ja läks ülekaaluka vastasega lahinguid pidades 4. augustil lõunas üle rindejoone. Pärast seda põletasid hävituspataljonlased piirkonnas veel kümmekond talu.
Gorgoroth

Gorgoroth on "black metal"'i ansambel Bergenist Norrast.
Perekopi maakitsus

Perekopi maakitsus (ukraina "Перекопський перешийок", krimmitatari "Or boynu", vene "Перекопский перешеек") on maakitsus, mis ühendab Krimmi poolsaart Euroopa mandriosaga ning eraldab Aasovi mere Sõvaši lahte Musta mere Perekopi lahest.
Perekopi maakitsus on Krimmi poolsaare põhjapoolseim osa. Maakitsus on 30 km pikk, laius kitsaimas kohas on 7 km, lõunaosas 9,2 km.
Ajalooliselt on Perekopi maakitsust tuntud mitmete nimede all. Strabon nimetas seda Isthmoseks ('maakitsus'), genovlased kutsusid seda Zuhhaloks ning krimmitatari keeles on koha nimi Or. Perekopi maakitsusel paikneb võimas kaitseehitis – Perekopi vall.
Perekopi maakitsusel asuvad Armjanski linn ja Perekopi alev. Viimane asub samanimelise ajaloolise linna kohal, mis hävines Vene kodusõja ajal.
Üle maakitsuse on rajatud maantee, raudtee ja kõrgepingeliinid ning Põhja-Krimmi kanal.
Kammerhärra (fiskaalametnik)

Kammerhärra oli fiskaalametnik Venemaa keisririigis.
Kammerhärra oli amet Venemaa keisririigis, mille lõi tsaar Peeter I 1719. aastal ning kammerhärra tegutses fiskaalametnikuna kuni 19. sajandini, keisririigis ministeeriumite loomiseni keiser Aleksander I poolt. Kammerhärra oli ametiisik, kes tegeles raamatupidamisarvestuste, maksude arvestuse ning arvepidamisega.
Kammerkolleegiumi 1719. aasta 11. detsembri korraldusega loodi Venemaa tsaaririigis 5 kammerkontorit, mida juhtisid kammerhärrad, kontorite ametnikud pidid olema "osavad arvepidamises". Кammerhärra juhtis kubermangus ja provintsis kõikide maksude- ja andamite kogumist, määras ja jaotas kogutu, vastavalt kehtestatud eeskirjadele. Kammerhärra kinnitas loendiraamatu, mille koostasid maakonnakomissarid, kuhu olid üles kirjutatud kõik tuluandvad maavaldused, külad ja majapidamised. Selle arvepidamisraamatu alusel kogusid Kammerhärrad vastavad maksud. Kammerhärra kompetentsi kuulusid ka rendimaksu kogumine riigiküladelt, veskitelt jne. Kammerhärra täitis ka Kammerkolleegiumist saadetava raamatupidamisarvestust, kõikide maksude kohta, kogus kõigi maakonnakomissaride esitatavad aruanded ning koostas igakuiseid ja -kvartaalseid aruandeid Kammerkolleegiumile.
Töökorraldus.
Kammerhärra nimetas ametisse senat, ametisse astudes andis ta ametivande maakonnakantseleis. Kubermanguvalitsuse kantseleis oli kammerhärral oma kontor, kus ta pidi viibima 6 tundi päevas. Töölt puudumise eest oli ette nähtud trahv 2 rubla. Pärast hingemaksu sisseviimist jäi kammerhärra ülesandeks kantselei-, kõrtsi- ja mõningad linnamaksude kogumine. 
1726. aastal Venemaa kohalikud kubermangude maksu- ja rahanduskorraldusvõrgustikud (kammerhärra kontorid, rendimeistrid ja maakonnakomissarid) kaotati.
Ülemsalanõukogu otsusega 15. märtsist 1727 jäeti alles kammerhärra ametikohad Liivimaa kubermangus ja Eestimaa kubermangus. Ametikohad jäid alles ka keisririigi keskasutuses kolleegiumites, Väike-Vene kolleegiumis, Riigitulude ekspeditsioonis, Kommertspangas, kus kammerhärrad tegelesid sissetulekute ja väljaminekute arvestusdokumentidega.
Milan M. Horák

Milan M. Horák (sündinud 21. augustil 1968 Prahas) on tšehhi vaimulik, Tšehhi-Eesti Klubi esimees 2004. aastast.
Ta on Kristlaste Osaduse preester.
Walter Nicolai

Walter Nicolai (1. august 1873 Braunschweig – 4. mai 1947 Moskva) oli Saksa sõjaväelane, Esimese maailmasõja ajal Saksamaa sõjaväeluure Abteilung III b ülem.
Walter Nicolai sündis sõjaväelase perekonnas ning jätkas perekonna sõjaväetraditsioone, astudes pärast Halberstadti toomkooli lõpetamist kadetikorpusse. Selle lõpetamise järel 1893. aastal asus ta leitnandi auastmes tegevteenistusse.
1901. aastal asus Walter Nicolai õppima Sõjaväeakadeemias, mille lõpetamise järel 1904. aastal, suunati ta edasist teenistust jätkama Kindralstaapi.
1905. aastal pärast Vene-Jaapani sõda suunati Nicolai koos grupi kindralstaabi nooremohvitseridega õppima jaapani keelt, et vajadusel olla piirkonnas sõjaline vaatleja. Pärast pooleteiseaastast ettevalmistust Walter Nicolai komandeering Jaapanisse annulleeriti.
1906. aastal suunati Walter Nicolai Saksamaa ja Venemaa piirialale, Königsbergi Ida-Preisimaal, kus ta määrati 1. armeekorpuse staabi luureohvitseriks.
Walter Nicolai 7 aasta jooksul Venemaa keisririigi Varssavi sõjaväeringkonna suhtes läbi viidud sõjaväeluure tulemused olid Saksamaa Kindralstaabi hinnangul eeskujulikud. Walter Nicolai eeskujul määrati teistessegi Venemaaga piirnevatesse sõjaväeosadesse kindralstaabi sõjaväeluure Ic kindralstaabiohvitserid.
Walter Nicolai tegevust Venemaa-suunalisel teabehankel toodi eeskujuks teistegi sõjaväeringkondade luureohvitseridele. 1912. aasta juulis viidi ta üle Kindralstaapi ning 1913. aasta märtsis edutati 40-aastane Walter Nicolai Kindralstaabi luure- ja vastuluureosakonna Abteilung III b ülemaks.
Kristlaste Ühendus

Kristlaste Ühendus (aastatel 1994–2016 Eestis ametlikult kasutatud nimi "Kristlaste Osadus", "Kristlaste Osaduse Kirik"; saksa keeles "Die Christengemeinschaft") on kristlik usuühendus, mille asutas 1922. aastal Šveitsis Rudolf Steinerist inspireeritud rühm peamiselt luterlikke teolooge ja vaimulikke Friedrich Rittelmeyeri juhtimisel.
Kristlaste Ühenduse Tallinna Kogudus asub aadressil Koidula 7–1.
Suure-Jaani muusikafestival

Suure-Jaani muusikafestival on heliloojatele Kappidele pühendatud festival Suure-Jaanis ja Põhja-Sakala vallas, mida korraldatakse alates 1998. aastast jaanipäeva eel – 17.–23. juunil. Traditsioonilistele kontsertidele lisanduvad kontsert-etendused, foto- ja kunstinäitused, lõunatunnid, kus loovisikud räägivad oma tegemistest, konkursid, aiakohvikute päev ning palju muud. Festivali raames on toimunud ka vaimulikud laulupäevad ning valla laulu- ja tantsupidu. 
Aastast 2007 toimuvad eri instrumente (tšello, trompet, orel, metsasarv, klaver, ...) mängivate noorte interpreetide ja lauljate (Mart Saare nimeline lauljate konkurss) konkursid. Toimunud on ka Villem Kapi nimeline heliloomingu konkurss "Uus laul". Nii nagu lauljate konkurss, on Mart Saare nimeline ka pianistide konkurss. Orelimängijate konkurss oli Artur Kapi nimeline. 
Aastatel 1998–2022 korraldas festivali Põhja-Sakala vald (algselt Suure-Jaani linn ja 2006–2017 Suure-Jaani vald) koostöös Rahvusvahelise Artur Kapi Ühinguga. Aastast 2023 on festivali peakorraldajaks Rahvusvaheline Artur Kapi Ühing. Koostööd tehakse ka Eesti Muusika- ja Teatriakadeemiaga – pikaaegne koostööpartner oli Eesti Kontsert.
Festivali algatasid omaaegne Suure-Jaani kultuurimaja direktor Tiiu Siim ja Eesti Kontserdi produtsent organist Andres Uibo. viimane on ka festivali kunstiline juht. Tiiu Siim oli festivali Suure-Jaani-poolseks peakorraldajaks aastatel 1998–2003, 2004–2007 tegi seda tööd Maret Aaboja, aastatel 2008–2012 ja 2015–2017 Anneli Kundla, aastatel 2013–2014 Kätlin Kink, aastal 2018 ja alates aastast 2023 Priit Toobal ning aastatel 2019–2022 Aire Levand.
Suure-Jaani muusikafestivali traditsioonilisteks kontserdikohtadeks on Suure-Jaani Johannese kirik, heliloojate Kappide majamuuseum, Olustvere loss ja leivakoda, Hüpassaare rabasaar ja Mart Saare majamuuseum, Suure-Jaani Peeter-Pauli kirik, Suure-Jaani Kooli aula ja suur saal, Kondase maja sinine saal, Tääksi vesiveski välilava, Suure-Jaani Tervisekoja Hüpassaare saal. Esinemispaigad on olnud ka kohvik Arturi Juures, tuletõrjetorn, jahimaja, Lõhavere linnamägi, Lahmuse mõis, Lubjassaare talumuuseum, Olustvere viljahoidla, Energia talu teemaja, Vanaõue puhkekeskus, Vastemõisa viljahoidla, Tääksi veski, Lahmuse veski jpm. Festival on külas käinud Tallinnas – Vabaduse väljaku aluses parklas, Vändras, Kanakülas, Kõpus jm.
Kõige rohkem huvilisi toob kohale "Päikesetõusukontsert", mis toimub 23. juuni öösel kell 3 Soomaal Hüpassaare rabasaarel, kus muusikale lisaks saab nautida kaunist päikesetõusu – "Päikesetõusukontsert" lõppeb traditsiooniliselt päikesetõusu ajal ja aastaid on lõpupalaks olnud Edvard Griegi "Hommikumeeleolu" süidist "Peer Gynt".
Yukiya Amano

Yukiya Amano (jaapani keeles 天野之弥 "Amano Yukiya"; 9. mail 1947 Kanagawa prefektuur – 18. juuli 2019) oli Jaapani diplomaat, Rahvusvahelise Aatomienergia Agentuuri peadirektor (2009–2019).
Yukiya Amano õppis Tōkyō Ülikoolis õigusteadust. 1973–1975 õppis ta Prantsusmaa ülikoolides. Ta valdas jaapani, prantsuse ja inglise keelt.
1972 asus ta tööle Jaapani välisministeeriumis ning spetsialiseerus desarmeerimisele ja tuumarelvade leviku tõkestamisele. Ta on töötanud Jaapani saatkonnas Vientiane'is, Washingtonis ja Brüsselis, kuulunud Jaapani delegatsiooni Genfis relvitustamiskonverentsil ning olnud Jaapani kindralkonsul Marseille's.
Ta esindas Jaapanit valitsuse eksperdina ÜRO raketiteemalisel arutelul aprillis 2001 ning relvitustamise ja relvastuse leviku tõkestamise alase teavitamise ÜRO ekspertrühmas juulis 2001. 2002. aasta augustis määrati ta relvastuskontrolli ja teadussuhete osakonna peadirektoriks. 2004. aasta augustis määrati ta relvitustamise, relvastuskontrolli ja teaduse osakonna peadirektoriks. Nendes ametites osales ta paljudel rahvusvahelistel läbirääkimistel, näiteks tuumarelvastuse leviku tõkestamise lepingu, laiaulatusliku tuumarelvakatsetuste tõkestamise lepingu, bioloogiliste relvade konventsiooni ratifitseerimisprotokolli, tavarelvastuse piiramise lepingu lisa ja ballistiliste rakettide leviku tõkestamise rahvusvahelise lepingu väljatöötamisel.
Aastatel 2005–2009 oli ta Jaapani suursaadik Rahvusvahelise Aatomienergia Agentuuri juures.
2. juulil 2009 valis Rahvusvahelise Aatomienergia Agentuuri nõukogu Yukiya Amano agentuuri peadirektoriks. Tema ametiaeg algas 1. detsembril 2009. Agentuuri direktorina tegutses ta kuni surmani.
Malam Bacai Sanhá

Malam Bacai Sanhá (5. mai 1947 – 9. jaanuar 2012) oli Guinea-Bissau poliitik, 8. septembrist 2009 kuni surmani Guinea-Bissau president.
14. maist 1999 kuni 17. veebruarini 2000 oli Malam Bacai Sanhá Guinea-Bissau presidendi kohusetäitja. Ta oli muu hulgas minister ning parlamendi esimees.
Aastal 2005 peetud presidendivalimiste esimeses voorus sai Sanhá kõige rohkem hääli, kuid kaotas teises voorus napilt João Bernardo Vieirale.
26. juulil 2009 oli Malam Bacai Sanhá erakorraliste presidendivalimiste teises voorus vastamisi endise presidendi Kumba Ialága ning valiti 63 protsendilise toetusega Guinea-Bissau presidendiks.
Force India

Force India (aastatel 2008–2011 "Force India Formula One Team" ja 2012–2018 "Sahara Force India Formula One Team") oli India Vormel 1 meeskond.
Force India on kunagise Jordan Grand Prix' järeltulija. 2006. aastal kandis tiim nime Midland ja 2007. aastal nime Spyker. Oktoobris 2007 ostsid India ärimees Vijay Mallyale ja hollandlane Michiel Moli meeskonna 88 miljoni euro eest ning see tegutses alates 2008. aastast Force India nime all. Oktoobris 2011 soetas India ettevõte Sahara India Pariwar meeskonnas osaluse ning meeskonna nimeks sai Sahara Force India. 2018. aasta keskel ostsid meeskonna uued omanikud ja sellest sai Racing Point Force India, mis jätkas 2019. aastal tegevust juba nime all Racing Point F1 Team.
Meeskonna esimeseks ralliks oli 2008. aasta Austraalia Grand Prix ja viimaseks ralliks 2018. aasta Ungari Grand Prix. Kokku osaleti 203 võidusõidus. Poodiumile jõuti nende aastate jooksul kuuel korral.
Meeskonna peakorter asus Suurbritannias Silverstone'is. 2008. aasta hooajal kasutati Ferrari mootoreid; alates 2009. aastast on kasutusel Mercedese mootorid.
Ajalugu.
Force India sõitjad olid alguses Adrian Sutil ja Giancarlo Fisichella. Meeskond sai oma esimesed punktid 2009. aasta Belgia GP-l, kus Giancarlo Fisichella sai kõigepealt üllatusliku esimese stardikoha ning seejärel lõpetas võistluse teise kohaga. Alates 2009. aasta Itaalia GP-st suundus Giancarlo Fisichella Ferrari meeskonda vigastatud Felipe Massa asemele ning omakorda tema asemele asus senine testisõitja Vitantonio Liuzzi.
Adrian Sutil jätkas meeskonnas ka 2011. aastal. Vitantonio Liuzzi asemele võeti Suurbritannia sõitja Paul di Resta. Force India sai 2011. aastal konstruktorite arvestuses kuuenda koha.
Paul di Resta jätkas meeskonnas ka 2012. aastal. Adrian Sutili asemele võeti Saksamaa sõitja Nico Hülkenberg. Force India sai 2011. aastal konstruktorite arvestuses seitsmenda koha.
Paul di Resta jätkas meeskonnas ka 2013. aastal. Nico Hülkenbergi asemele võeti tagasi Saksamaa sõitja Adrian Sutil. Force India sai 2013. aastal konstruktorite arvestuses kuuenda koha.
2014. aastal sõitsid tiimis sakslane Nico Hülkenberg ja mehhiklane Sergio Perez.
Rose Francine Rogombé

Rose Francine Rogombé (sünninimi Rose Francine Etomba; 20. september 1942 Lambaréné – 10. aprill 2015) oli Gaboni poliitik.
Ta oli 10. juunist kuni 16. oktoobrini 2009 Gaboni presidendi kohusetäitja.
Rose Francine Rogombé oli hariduselt jurist ja teoloog. Ta kuulus Gaboni Demokraatlikku Parteisse.
Jaanuaris 2009 valiti Rose Francine Rogombé senati liikmeks ja veebruaris senati esimeheks. 
Pärast kauaaegse presidendi Omar Bongo surma sai Rose Francine Rogombést Gaboni esimene naispresident.
Bookeri auhind

Bookeri auhind (inglise "Man Booker Prize for Fiction", ka "Booker Prize") on Suurbritannia kirjandusauhind.
Bookeri auhinnaga tunnustati algul viimase aasta jooksul ilmunud ingliskeelset täispikka romaani, mille autor on Suurbritannia, mõne muu Rahvaste Ühenduse riigi, Iirimaa või Zimbabwe kodanik. Tänapäeval ei ole autori kodakondsus enam oluline.
Auhind loodi 1968. aastal prantsuse Goncourti auhinna eeskujul. Esialgu kandis see rahastaja järgi nime Bookeri-McConnelli auhind. Alates 2002. aastast rahastab auhinda investeerimisfirma Man Group, kelle järgi ka auhind ümber nimetati. 
Aastast aastasse vahetatavate liikmetega žüriisse kuulub tunnustatud kriitikuid, kirjanikke ja akadeemikuid.
Auhinna võitja saab 50 000 naela suuruse rahalise preemia.
Saab 210

Saab 210 "Draken" (rootsi keeles 'lohe', 'draakon') oli vähendatud mõõtmetega testlennuk Saab 35 Drakeni konstrueerimiseks. Kohe alguses pandi lennukile hüüdnimi "Lilldraken" ('väike draakon'). Selle esmalend toimus 21. jaanuaril 1952.
Saab hakkas juba 1945. aastal uurima deltatiibade aerodünaamilisi omadusi ja katsetama nende mudeleid tuuletunnelis. Tuuletunnelis saadud andmete põhjalikumaks testimiseks valmistatigi Saab 35 vähendatud mõõtmetega testlennuk, mis sai nimeks Saab 210. Lennuk valmis suurima saladuskatte all.
Lennuki konstruktsioon oli oma aja kohta radikaalne (deltatiib) ja paljud lennukitehase töötajad kahtlesid selles. Eriti uskumatu tundus saba puudumine. Konstrueeriti ka sabaga mudel, mida tuuletunnelis ka testiti, kuid see osutus ebastabiilseks. 
Saab 210 mootoriks oli reaktiivmootor Armstrong Siddeley Adder, mis aga oli liiga nõrk. Siiski tehti Saab 210-ga ligi tuhat testlendu, enne kui see muuseumile annetati. Katsetamise käigus lennukit modifitseeriti. Algselt olid mootori õhukogujad ninas, kuid osutusid ebatõhusaks. Seetõttu nihutati õhukogujad tahapoole ja uuele mudelile pandi nimeks Saab 210B, mistõttu eelmisest variandist sai tagantjärele Saab 210A.
Lennuki ebatavaline ehitus ei tekitanud mingeid probleeme ja seetõttu esitati kiiresti tellimus kolme Saab 35 prototüübi tootmiseks.
Stockholmi 700. sünnipäeva pidustustel 6. juunil 1953 esines Saab 210 Stockholmi kesklinnas lennusõuga.
Praegu asub lennuk Linköpingis Õhujõudude muuseumis.
Kanepisõltuvus

Kanepisõltuvus on seisund, mida iseloomustab:
Uuringute alusel jääb ligikaudu 9% tarbijatest sõltuvusse.
Klassifikatsioon.
Sõltuvus klassifitseeritakse RHK-10-s jaotises: F12 – kannabinoidide tarvitamisest tingitud psüühika- ja käitumishäired.
Kanepisõltuvust kodeeritakse RHK-10 järgi F12.2x
Diagnostilised kriteeriumid.
RHK-10 järgi on kanepisõltuvuse diagnostilised kriteeriumid järgnevad
Kanepisõltuvust võib kindlalt diagnoosida, kui mingil ajahetkel eelneva aasta jooksul on esinenud kolm või enam ülalloetletud sümptomit.
Patogenees.
Geneetilised tegurid.
Uuringud on näidanud, et kanepisõltuvuse areng on olulisel määral mõjustatud geneetiliste tegurite poolt. Kuid ilmselt ei ole tegemist mingi kindla geeniga, mis determineerib kanepisõltuvuse kujunemist, vaid pigem multigeense teguriga, sest uuringute käigus on leitud, et kanepisõltuvust mõjutavad geenid võivad paikneda mitmetes kromosoomides, nagu 3, 9, 14, 18, 19, 21, 22.
Biokeemilised alused.
Kanepis leiduv tetrahüdrokannabiool, mis põhjustab kanepi manustamisel enamikku tekkivaid psüühilisi ja kehalisi nähte, kontakteerub organismis olevate kannabinoidide retseptoritega. Nii tetrahüdrokannabiool, mis on kehaväline aine ja endokannabinoidid, mis on kehaomased ained, kontakteeruvad kannabinoidide retseptoritega. On avastatud ka aineid, mis sarnaselt tetrahüdrokannabiooliga aktiveerivad kannabinoidide retseptoreid (nt anandamiidil) ja on avastatud aineid, mis blokeerivad kannabinoidide retseptoreid ja pärsivad sellega tetrahüdrokannabiooli efekte. Kuid millised on kanepisõltuvuse täpsed mehhanismid, on 2009. aastal veel suures osas selgusetu.
Sümptomid.
Võõrutusnähud.
Kanepisõltuvuse korral kanepi tarvitamise katkestamise järel avalduvad võõrutusnähud ei ole tavaliselt kuigi raskekujulised. Need on tunduvalt tagasihoidlikumad kui on võõrutusnähud morfinismi ja alkoholismi korral. Ei loom- ega inimuuringutes ole sedastatud kanepi tarvitamise katkestamise järel olulisi füüsilise sõltuvuse ilminguid. Kuid välistada tõsisemate nähtude ilmnemist siiski ei saa. Mõningates uuringutes on fikseeritud raskete võõrutusnähtude ilmnemist, aga seda siiski tõsisel tasemel väljakujunenud kanepisõltuvuse korral.
Tavalisemad võõrutusnähud kanepisõltuvuse korral:
Harvem esinevad võõrutusnähud: